Sila

Sila u fizici jest bilo kakva interakcija, bez suprostavljanja, koja će promijeniti kretanje objekta. Drugim rječima, sila može uzrokovati promjenu  brzine objekta sa masom (što uključuje i početak kretanja iz stanja mirovanja), npr. da ubrzava. Sila se može opisati i intuitivnim konceptima kao što su guranje i povlačenje. Sila ima i jačinu i smjer, što je čini vektorskom veličinom. Mjeri se u  njutnima (SI jedinica) i predstavlja se simbolom F (force).

 Osnovna podjela sila 
 Kontaktne – rezultat su fizičkog dodira dvaju tijela. Djelovanje neke kontaktne sile prenosi se mijenjanjem međumolekulskih razmaka u strukturi tvari. Postoji više vrsta kontaktnih sila:
 aktivne – npr. sila kojom reket udara tenisku lopticu
 reaktivne – npr. sila kojom podloga djeluje na tijela koja su na njoj
 vanjske – sve kontaktne sile koje na neki sistem djeluju izvana
 unutrašnje – sile međudjelovanja elemenata unutar nekog sistema, npr. naprezanje u materijalu
 Volumenske (masene) – vezane su uz postojanje polja sila u nekom prostoru. One ne djeluju neposredno na neki dio tijela, a na ostale dijelove posredno, nego istovremeno djeluju na sve čestice tijela, tj. prožimaju ga u njegovom cijelom volumenu. U ovu vrstu sila spadaju elektromagnetne, gravitacijska, inercijalne sile. Elektromagnetske i gravitacijske sile uvijek su aktivne sile, dok su inercijalne svojevrsna analogija reakcijskih sila, s obzirom na to da su reakcija na promjenu stanja gibanja. Informacija o izvoru koji stvara neko polje sila širi se prostorom brzinom svjetlosti.

NAPOMENA: U biti, sve se sile mogu svesti na volumenske, s obzirom na to da su interakcije subatomskih čestica, atoma i molekula dominantno elektromagnetske prirode. Međutim, "pojednostavljenje" kontaktnom silom je dostatno, često i jedino prihvatljivo kod razmatranja konvencionalnih fizikalnih problema. Također kod međudjelovanja čestica je na molekularnoj razini (i niže) zapravo besmisleno govoriti o gravitacijskim i elektromagnetskim silama kao volumenskim silama, s obzirom na to da se elementarne mase i naboji mogu predstaviti tačkama (nemaju volumena). Takve sile opravdavaju naziv "volumenska" tek na makrorazini.

 Također pogledajte 
 Impuls sile

Kategorija:Koncepti u fizici
Kategorija:Sila